de cy cy ceb fi cy nl en de de cy de ast cy cy cy cy cy cy cy cy en en en en en en cy cy en cy cy cy fr es en en cy
Y Dduallt ger Rhydymain 3 Mai
Taith ar y 3ydd o Fai oedd hi, a John yn gwrthod dweud i ble 'roeddem yn mynd. Pengaled fel ag erioed. Parcio uchlaw Hengwrt, Rhydymain a dilyn Afon Eiddon trwy Gyfyng y Benglog.
Lluniau gan Gerallt Pennant ar Fflickr
Golygfa dda tuag at Y Gader o'r bwlch yma.
Mae'r afon yn llifo'n syth bin heibio i Hafoty y Benglog a thrwy ffenest yr adfail gwelir Bryniau Cogau.
Waun y Griafolen ydy'r eangder sy'n ymestyn tua'r gogledd.
Yno wrth droed y Dduallt mae'r mymryn o adfail lle mae tarddiad Afon Dyfrdwy, a dyna lle mae John!
Clip go serth o ddringo i gopa'r Dduallt wedyn.
Dirgelwch arall – yn y goedwig ger Ty Newydd y Mynydd oedd y bocs yma. Math o hidlydd oedd y darn gwyn, mesur glaw asid efallai? Cafwyd gwledd o fyrgars ar Fryniau Cogau, ond clywyd mo'r gog.
Ond fe ddaeth y 'deryn mawr arall 'ma heibio, pwy sy'n adnabod y ffarm?
(Ateb: Cae Coch, Rhydymain ydy'r ffarm, cartref Alun Elidyr)
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51